CELEX: 31993R0752
Language: el
Date: 1993-03-30 00:00:00
Title: Κανονισμός (ΕΟΚ) αριθ. 752/93 της Επιτροπής της 30ής Μαρτίου 1993 περί διατάξεων εφαρμογής του κανονισμού (ΕΟΚ) αριθ. 3911/92 του Συμβουλίου σχετικά με την εξαγωγή πολιτιστικών αγαθών

Avis juridique important

|

31993R0752

Κανονισμός (ΕΟΚ) αριθ. 752/93 της Επιτροπής της 30ής Μαρτίου 1993 περί διατάξεων εφαρμογής του κανονισμού (ΕΟΚ) αριθ. 3911/92 του Συμβουλίου σχετικά με την εξαγωγή πολιτιστικών αγαθών  

Επίσημη Εφημερίδα αριθ. L 077 της 31/03/1993 σ. 0024 - 0032 Φινλανδική ειδική έκδοση: Κεφάλαιο 2 τόμος 9 σ. 0021  Σουηδική ειδική έκδοση: Κεφάλαιο 2 τόμος 9 σ. 0021 

ΚΑΝΟΝΙΣΜΟΣ (ΕΟΚ) αριθ. 752/93 ΤΗΣ ΕΠΙΤΡΟΠΗΣ της 30ής Μαρτίου 1993 περί διατάξεων εφαρμογής του κανονισμού (ΕΟΚ) αριθ. 3911/92 του Συμβουλίου σχετικά με την εξαγωγή πολιτιστικών αγαθώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3911/92 του Συμβουλίου της 9ης Δεκεμβρίου 1992 σχετικά με την εξαγωγή πολιτιστικών αγαθών (1), και ιδίως το άρθρο 7,  Κατόπιν διαβουλεύσεως με τη συμβουλευτική επιτροπή πολιτιστικών αγαθών,  Εκτιμώντας:  ότι πρέπει να θεσπιστούν οι διατάξεις εφαρμογής του κανονισμού (ΕΟΚ) αριθ. 3911/92, ο οποίος προβλέπει, μεταξύ άλλων, τη δημιουργία συστήματος άδειας εξαγωγής εφαρμοζόμενου σε ορισμένες κατηγορίες πολιτιστικών αγαθών που καθορίζονται στο παράρτημα του  εν λόγω κανονισμού- ότι προς διασφάλιση της ομοιομορφίας του εντύπου στο οποίο συντάσσεται η άδεια εξαγωγής που προβλέπεται από τον κανονισμό (ΕΟΚ) αριθ. 3911/92 είναι αναγκαίο να καθοριστούν οι όροι που πρέπει να πληρούνται για τη συμπλήρωση, την έκδοση και τη χρήση του  εν λόγω εντύπου- ότι είναι, συνεπώς, σκόπιμο, να καταρτιστεί το υπόδειγμα στο οποίο πρέπει να ανταποκρίνεται το εν λόγω έντυπο- ότι η άδεια εξαγωγής πρέπει να συντάσσεται σε μία από τις επίσημες γλώσσες της Κοινότητας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  ΜΕΡΟΣ Ι   Έντυπο   Άρθρο 1  1. Το έντυπο που καταρτίζεται για την άδεια εξαγωγής πολιτιστικών αγαθών αντιστοιχεί στο υπόδειγμα που εμφαίνεται στο παράρτημα. Η εν λόγω άδεια εξαγωγής εκδίδεται και χρησιμοποιείται σύμφωνα με τις διατάξεις του κανονισμού (ΕΟΚ) αριθ. 3911/92,  που καλείται εφεξής "βασικός κανονισμός", και του παρόντος κανονισμού.  2. Η χρήση του εντύπου ουδόλως θίγει τις υποχρεώσεις σχετικά με τις διατυπώσεις εξαγωγής, καθώς και με τα έντυπα που χρησιμοποιούνται.  Άρθρο 2  Το έντυπο της άδειας εξαγωγής χορηγείται, κατόπιν αιτήσεως, από την (τις) αρμόδια(-ες) αρχή(-ές) που αναφέρεται(-ονται) στο άρθρο 2 παράγραφος 2 του βασικού κανονισμού.  Άρθρο 3  1. Το έντυπο τυπώνεται σε χαρτί άσπρου χρώματος χωρίς μηχανικούς πολτούς, κατάλληλο για γράψιμο και έχει βάρος τουλάχιστον 55 gr/m2.  2. Οι διαστάσεις των εντύπων είναι 210 x 297 χιλιοστόμετρα.  3. Τα έντυπα τυπώνονται και συμπληρώνονται σε μία από τις επίσημες γλώσσες της Κοινότητας, όπως καθορίζεται από τις αρμόδιες αρχές του κράτους μέλους που έχει εκδώσει την άδεια. Οι αρμόδιες αρχές του κράτους μέλους στο οποίο υποβάλλεται η άδεια μπορούν  να ζητήσουν μετάφραση στην επίσημη γλώσσα ή σε μία από τις επίσημες γλώσσες του εν λόγω κράτους μέλους. Στην περίπτωση αυτή, τα τυχόν έξοδα μετάφρασης βαρύνουν το δικαιούχο της άδειας.  4. Τα κράτη μέλη αναλαμβάνουν:  - την εκτύπωση ή την ανάθεση της εκτύπωσης του εντύπου, το οποίο φέρει το όνομα και τη διεύθυνση του τυπογράφου ή σήμα που να επιτρέπει την εξακρίβωση της ταυτότητας του τυπογράφου,  - τη λήψη όλων των απαραίτητων μέτρων προς αποφυγή παραχάραξης του εντύπου. Τα χρησιμοποιούμενα γι' αυτό το σκοπό μέσα εξακρίβωσης της ταυτότητας κοινοποιούνται στις υπηρεσίες της Επιτροπής από τα κράτη μέλη, προκειμένου να γνωστοποιηθούν στις αρμόδιες  υπηρεσίες των άλλων κρατών μελών.  5. Το έντυπο συμπληρώνεται, κατά προτίμηση, με μηχανική ή ηλεκτρονική μέθοδο, μπορεί όμως να συμπληρώνεται και, ευανάγνωστα, με το χέρι- στην τελευταία περίπτωση, πρέπει να συμπληρώνεται με μελάνη και με κεφαλαία γράμματα. Ανεξάρτητα από τη μέθοδο που  χρησιμοποιείται, το έντυπο δεν πρέπει να έχει σβησίματα, διορθώσεις ή άλλες μεταβολές.  ΜΕΡΟΣ ΙΙ   Χρήση του εντύπου   Άρθρο 4  1. Με την επιφύλαξη της παραγράφου 3, για κάθε αποστολή πολιτιστικών αγαθών εκδίδεται χωριστή άδεια εξαγωγής.  2. Κατά την έννοια της παραγράφου 1 η αποστολή μπορεί να αφορά είτε ένα μεμονωμένο πολιτιστικό αγαθό είτε περισσότερα πολιτιστικά αγαθά.  3. Στην περίπτωση που μία αποστολή αποτελείται από περισσότερα πολιτιστικά αγαθά, οι αρμόδιες αρχές προσδιορίζουν εάν απαιτείται η χορήγηση μιάς ή περισσότερων αδειών εξαγωγής για τη συγκεκριμένη αποστολή.  Άρθρο 5  Το έντυπο περιλαμβάνει τρία αντίτυπα:  - ένα αντίτυπο που αποτελεί την αίτηση και φέρει τον αριθμό 1,  - ένα αντίτυπο που προορίζεται για το δικαιούχο και φέρει τον αριθμό 2,  - ένα αντίτυπο που αποστέλλεται στην αρμόδια αρχή έκδοσης των αδειών και φέρει τον αριθμό 3.  Άρθρο 6  1. Ο αιτών συμπληρώνει το τετραγωνίδιο 1, τα τετραγωνίδια 3 έως 19 Α και 21 και, κατά περίπτωση, το τετραγωνίδιο 23 του έντυπου της αίτησης και όλων των αντιτύπων. Ωστόσο, τα κράτη μέλη μπορούν να ορίσουν ότι είναι αναγκαίο να συμπληρωθεί μόνον  το έντυπο της αίτησης.  2. Η αίτηση συνοδεύεται από:  - τεκμηρίωση που παρέχει κάθε χρήσιμη πληροφορία σχετικά με το (τα) πολιτιστικό(-ά) αγαθό(-ά) και την κατάστασή του (τους) από οικονομικής απόψεως τη στιγμή της αίτησης και, κατά περίπτωση, κάθε σχετικό δικαιολογητικό έγγραφο (τιμολόγια,  πραγματογνωμοσύνες κ.λπ.),  - μία ή, ανάλογα με την περίπτωση και με ικανοποιητικό για τις αρμόδιες αρχές τρόπο, περισσότερες έγχρωμες φωτογραφίες, που είναι αυθεντικές και απεικονίζουν το (τα) πολιτιστικό(-ά) αγαθό(-ά) (ελάχιστο μέγεθος 8 x 12 cm). Η απαίτηση αυτή μπορεί να  αντικατασταθεί, ανάλογα με την περίπτωση και με ικανοποιητικό για τις αρμόδιες αρχές τρόπο, από λεπτομερή πίνακα των πολιτιστικών αγαθών.  3. Οι αρμόδιες αρχές μπορούν, ενόψει της χορήγησης της άδειας εξαγωγής, να απαιτήσουν τη φυσική παρουσίαση του (των) πολιτιστικού(-ών) αγαθού(-ών) προς εξαγωγή.  4. Τα έξοδα που απορρέουν από την εφαρμογή των παραγράφων 2 και 3 βαρύνουν τον αιτούντα την άδεια εξαγωγής.  5. Το έντυπο δεόντως συμπληρωμένο υποβάλλεται, προκειμένου να χορηγηθεί η άδεια εξαγωγής, στις αρμόδιες αρχές που ορίζουν τα κράτη μέλη κατ' εφαρμογή του άρθρου 2 παράγραφος 2 του βασικού κανονισμού. Εφόσον οι εν λόγω αρχές επιτρέπουν την εξαγωγή,  διατηρούν το αντίτυπο με τον αριθμό 1 και επιστρέφουν τα άλλα αντίτυπα στον αιτούντα, ο οποίος καθίσταται ο δικαιούχος της άδειας, ή στον εξουσιοδοτημένο αντιπρόσωπό του.  Άρθρο 7  Τα αντίτυπα της άδειας εξαγωγής που υποβάλλονται μαζί με τη διασάφηση εξαγωγής είναι:  - το αντίτυπο που προορίζεται για τον δικαιούχο,  - το αντίτυπο που αποστέλλεται στην αρχή έκδοσης των αδειών.  Άρθρο 8  1. Το αρμόδιο για την αποδοχή της διασάφησης εξαγωγής τελωνείο επιβεβαιώνει ότι τα αναγραφόμενα στη διασάφηση εξαγωγής στοιχεία αντιστοιχούν στα στοιχεία της άδειας εξαγωγής, καθώς και το γεγονός ότι γίνεται αναφορά της εν λόγω άδειας στο  τετραγωνίδιο 44 της διασάφησης εξαγωγής. Λαμβάνει τα κατάλληλα μέτρα προς εξακρίβωση της ταυτότητας, τα οποία μπορεί να συνίστανται σε σφράγιση ή εναπόθεση της σφραγίδας του τελωνείου. Το αντίτυπο της άδειας εξαγωγής που αποστέλλεται στην αρχή έκδοσης  των αδειών προσαρτάται στο αντίτυπο 3 του ενιαίου διοικητικού εγγράφου.  2. Το αρμόδιο για την αποδοχή της διασάφησης εξαγωγής τελωνείο, αφού συμπληρώσει το τετραγωνίδιο 19Β, επιστρέφει το αντίτυπο που προορίζεται για το δικαιούχο στον εξαγωγέα ή στον εξουσιοδοτημένο αντιπρόσωπό του.  3. Το αντίτυπο της άδειας που αποστέλλεται στην αρχή έκδοσης των αδειών πρέπει να συνοδεύει την αποστολή μέχρι το τελωνείο εξόδου από το τελωνειακό έδαφος της Κοινότητας. Το τελωνείο αυτό συμπληρώνει, κατά περίπτωση, το τετραγωνίδιο 5 αυτού του  αντιτύπου, εναποθέτει τη σφραγίδα του στο τετραγωνίδιο 22 και το επιστρέφει, προκειμένου να αποσταλεί στην αρχή έκδοσης των αδειών, στον εξαγωγέα ή στον εξουσιοδοτημένο αντιπρόσωπό του.  Άρθρο 9  1. Η διάρκεια ισχύος της άδειας εξαγωγής δεν υπερβαίνει τους δώδεκα μήνες από την ημερομηνία έκδοσης.  2. Σε περίπτωση αίτησης προσωρινής εξαγωγής, οι αρμόδιες αρχές μπορούν να προσδιορίσουν την προθεσμία μέσα στην οποία το (τα) πολιτιστικό(-ά) αγαθό(-ά) πρέπει να επανεισαχθεί(-ούν) στο κράτος μέλος όπου εκδόθηκε η άδεια.  3. Μετά τη λήξη της ισχύος της, ο κάτοχος άδειας εξαγωγής που δεν χρησιμοποιήθηκε επιστρέφει αμέσως στην αρχή έκδοσης των αδειών τα αντίτυπα που βρίσκονται στην κατοχή του.  Άρθρο 10  Οι διατάξεις του τίτλου ΙΧ του κανονισμού (ΕΟΚ) αριθ. 1214/92 της Επιτροπής (2) και του άρθρου 22 παράγραφος 6 του προσαρτήματος Ι της "σύμβασης σχετικά με το καθεστώς κοινής διαμετακόμισης" (3) που έχει συναφθεί στις 20 Μαΐου 1987 μεταξύ της  Κοινότητας και των χωρών της ΕΖΕΣ, εφαρμόζονται εφόσον τα αγαθά που αναφέρονται στον παρόντα κανονισμό κυκλοφορούν στο εσωτερικό της Κοινότητας διασχίζοντας το έδαφος χώρας της ΕΖΕΣ.  Άρθρο 11  Ο παρών κανονισμός αρχίζει να ισχύει την 1η Απριλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Μαρτίου 1993.  Για την Επιτροπή Christiane SCRIVENER Μέλος της Επιτροπής (1) ΕΕ αριθ. L 395 της 31. 12. 1992, σ. 1.  (2) ΕΕ αριθ. L 132 της 16. 5. 1992, σ. 1.  (3) ΕΕ αριθ. L 226 της 13. 8. 1987, σ. 2, όπως τροποποιήθηκε από την απόφαση αριθ. 1/91 της μεικτής επιτροπής ΕΟΚ-ΕΖΕΣ "Κοινή Διαμετακόμιση" της 19ης Σεπτεμβρίου 1991 (ΕΕ αριθ. L 402 της 31. 12. 1992, σ. 1).    ΠΑΡΑΡΤΗΜΑ   ΕΥΡΩΠΑΪΚΗ ΚΟΙΝΟΤΗΤΑ - ΠΟΛΙΤΙΣΤΙΚΑ ΑΓΑΘΑ  1  1 1. ΑΙΤΩΝ (ονοματεπώνυμο και διεύθυνση) 2. ΑΔΕΙΑ ΕΞΑΓΩΓΗΣ Αριθμός Ισχύει έως:     Οριστική   Προσωρινή Ημερομηνία επανεισαγωγής:      3. ΑΝΤΙΠΡΟΣΩΠΟΣ ΤΟΥ ΑΙΤΟΥΝΤΟΣ (ονοματεπώνυμο και διεύθυνση) 4. ΟΡΓΑΝΙΣΜΟΣ ΕΚΔΟΣΗΣ (επωνυμία και διεύθυνση)   5.Α. ΧΩΡΑ ΠΡΟΟΡΙΣΜΟΥ Ή ΠΑΡΑΜΟΝΗΣ 5.Β. ΠΑΡΑΛΗΠΤΗΣ 6. ΚΡΑΤΟΣ ΜΕΛΟΣ ΠΡΟΕΛΕΥΣΗΣ 7. ΠΕΡΙΓΡΑΦΗ ΣΥΜΦΩΝΑ ΜΕ ΤΟ ΠΑΡΑΡΤΗΜΑ ΤΟΥ ΚΑΝΟΝΙΣΜΟΥ (ΕΟΚ) αριθ. 3911/92 ΚΑΤΗΓΟΡΙΑ ΤΟΥ (ΤΩΝ) ΠΟΛΙΤΙΣΤΙΚΟΥ(-ΩΝ) ΑΓΑΘΟΥ(-ΩΝ) 8. ΠΕΡΙΓΡΑΦΗ ΤΟΥ (ΤΩΝ) ΠΟΛΙΤΙΣΤΙΚΟΥ(-ΩΝ) ΑΓΑΘΟΥ(-ΩΝ) 9. ΚΩΔΙΚΟΣ ΕΜΠΟΡΕΥΜΑΤΩΝ  10. ΜΑΖΑ   Εάν ο χώρος δεν είναι αρκετός, μπορούν να χρησιμοποιηθούν ένα ή περισσότερα συμπληρωματικά φύλλα σε τρία αντίτυπα για τα στοιχεία των τετραγωνιδίων 8 έως 18. Βλέπε σημείωση στο τετραγωνίδιο 23. 11. ΑΞΙΑ ΚΑΤ' ΕΚΤΙΜΗΣΗ   Κριτήρια εξακρίβωσης που πρέπει να ληφθούν υπόψη 12. ΔΙΑΣΤΑΣΕΙΣ 13. ΤΙΤΛΟΣ Ή ΘΕΜΑ 14. ΗΜΕΡΟΜΗΝΙΕΣ 15. ΑΛΛΑ ΧΑΡΑΚΤΗΡΙΣΤΙΚΑ                 16. ΔΗΜΙΟΥΡΓΟΣ, ΕΠΟΧΗ Ή ΕΡΓΑΣΤΗΡΙΟ 17. ΥΛΙΚΟ Ή ΜΕΘΟΔΟΣ       18. ΕΠΙΣΥΝΑΠΤΟΜΕΝΑ ΕΓΓΡΑΦΑ / ΣΥΓΚΕΚΡΙΜΕΝΑ ΣΤΟΙΧΕΙΑ ΕΞΑΚΡΙΒΩΣΗΣ ΤΗΣ ΤΑΥΤΟΤΗΤΑΣ Φωτογραφία  Κατάλογος  Σφραγίδες  Βιβλιογραφία  Ευρετήριο  19. Α. ΑΙΤΗΣΗ Με την παρούσα αίτηση ζητώ την έκδοση άδειας εξαγωγής για το πολιτιστικό αγαθό που περιγράφεται παραπάνω και βεβαιώνω με καλή πίστη ότι οι πληροφορίες που παρέχονται στην παρούσα αίτηση και σε όλα τα δικαιολογητικά έγγραφα είναι ακριβείς. 20. Υπογραφή  και σφραγίδα του οργανισμού έκδοσης:  Τόπος και ημερομηνία: Υπογραφή:  Τόπος και ημερομηνία:    ΑΙΤΗΣΗ  21. ΦΩΤΟΓΡΑΦΙΑ ΤΟΥ ΠΟΛΙΤΙΣΤΙΚΟΥ ΑΓΑΘΟΥ:  Τουλάχιστον 8 x 12 cm  22. ΤΕΛΩΝΕΙΟ ΕΞΟΔΟΥ:  Σφραγίδα:  23. Αυτό το έντυπο συνοδεύεται από . . . συμπληρωματικά φύλλα Σημείωση:  Κατά τη συμπλήρωση του σημείου 8 και, ενδεχομένως, των αντιστοιχούντων συμπληρωματικών φύλλων σε αυτό, οι αρμόδιες αρχές οφείλουν να διαγράψουν επιμελώς το μη χρησιμοποιημένο χώρο.  2  2 1. ΑΙΤΩΝ (ονοματεπώνυμο και διεύθυνση) 2. ΑΔΕΙΑ ΕΞΑΓΩΓΗΣ Αριθμός Ισχύει έως:     Οριστική   Προσωρινή Ημερομηνία επανεισαγωγής:      3. ΑΝΤΙΠΡΟΣΩΠΟΣ ΤΟΥ ΑΙΤΟΥΝΤΟΣ (ονοματεπώνυμο και διεύθυνση) 4. ΟΡΓΑΝΙΣΜΟΣ ΕΚΔΟΣΗΣ (επωνυμία και διεύθυνση)   5.Α. ΧΩΡΑ ΠΡΟΟΡΙΣΜΟΥ Ή ΠΑΡΑΜΟΝΗΣ 5.Β. ΠΑΡΑΛΗΠΤΗΣ 6. ΚΡΑΤΟΣ ΜΕΛΟΣ ΠΡΟΕΛΕΥΣΗΣ 7. ΠΕΡΙΓΡΑΦΗ ΣΥΜΦΩΝΑ ΜΕ ΤΟ ΠΑΡΑΡΤΗΜΑ ΤΟΥ ΚΑΝΟΝΙΣΜΟΥ (ΕΟΚ) αριθ. 3911/92 ΚΑΤΗΓΟΡΙΑ ΤΟΥ (ΤΩΝ) ΠΟΛΙΤΙΣΤΙΚΟΥ(-ΩΝ) ΑΓΑΘΟΥ(-ΩΝ) 8. ΠΕΡΙΓΡΑΦΗ ΤΟΥ (ΤΩΝ) ΠΟΛΙΤΙΣΤΙΚΟΥ(-ΩΝ) ΑΓΑΘΟΥ(-ΩΝ) 9. ΚΩΔΙΚΟΣ ΕΜΠΟΡΕΥΜΑΤΩΝ  10. ΜΑΖΑ   Εάν ο χώρος δεν είναι αρκετός, μπορούν να χρησιμοποιηθούν ένα ή περισσότερα συμπληρωματικά φύλλα σε τρία αντίτυπα για τα στοιχεία των τετραγωνιδίων 8 έως 18. Βλέπε σημείωση στο τετραγωνίδιο 23. 11. ΑΞΙΑ ΚΑΤ' ΕΚΤΙΜΗΣΗ   Κριτήρια εξακρίβωσης που πρέπει να ληφθούν υπόψη 12. ΔΙΑΣΤΑΣΕΙΣ 13. ΤΙΤΛΟΣ Ή ΘΕΜΑ 14. ΗΜΕΡΟΜΗΝΙΕΣ 15. ΑΛΛΑ ΧΑΡΑΚΤΗΡΙΣΤΙΚΑ                 16. ΔΗΜΙΟΥΡΓΟΣ, ΕΠΟΧΗ Ή ΕΡΓΑΣΤΗΡΙΟ 17. ΥΛΙΚΟ Ή ΜΕΘΟΔΟΣ       18. ΕΠΙΣΥΝΑΠΤΟΜΕΝΑ ΕΓΓΡΑΦΑ / ΣΥΓΚΕΚΡΙΜΕΝΑ ΣΤΟΙΧΕΙΑ ΕΞΑΚΡΙΒΩΣΗΣ ΤΗΣ ΤΑΥΤΟΤΗΤΑΣ Φωτογραφία  Κατάλογος  Σφραγίδες  Βιβλιογραφία  Ευρετήριο  19. Β. ΘΕΩΡΗΣΗ ΤΟΥ ΑΡΜΟΔΙΟΥ ΤΕΛΩΝΕΙΟΥ Τελωνείο: ΑΔΕ αριθ.:  Κράτος μέλος:  Υπογραφή και σφραγίδα της 20. Υπογραφή και σφραγίδα του οργανισμού έκδοσης:  Τόπος και ημερομηνία:    ΑΝΤΙΤΥΠΟ ΓΙΑ ΤΟΝ ΔΙΚΑΙΟΥΧΟ  21. ΦΩΤΟΓΡΑΦΙΑ ΤΟΥ ΠΟΛΙΤΙΣΤΙΚΟΥ ΑΓΑΘΟΥ:  Τουλάχιστον 8 x 12 cm  22. ΤΕΛΩΝΕΙΟ ΕΞΟΔΟΥ:  Σφραγίδα:  23. Αυτό το έντυπο συνοδεύεται από . . . συμπληρωματικά φύλλα Σημείωση:  Κατά τη συμπλήρωση του σημείου 8 και, ενδεχομένως, των αντιστοιχούντων συμπληρωματικών φύλλων σε αυτό, οι αρμόδιες αρχές οφείλουν να διαγράψουν επιμελώς το μη χρησιμοποιημένο χώρο.  3  3 1. ΑΙΤΩΝ (ονοματεπώνυμο και διεύθυνση) 2. ΑΔΕΙΑ ΕΞΑΓΩΓΗΣ Αριθμός Ισχύει έως:     Οριστική   Προσωρινή Ημερομηνία επανεισαγωγής:      3. ΑΝΤΙΠΡΟΣΩΠΟΣ ΤΟΥ ΑΙΤΟΥΝΤΟΣ (ονοματεπώνυμο και διεύθυνση) 4. ΟΡΓΑΝΙΣΜΟΣ ΕΚΔΟΣΗΣ (επωνυμία και διεύθυνση)   5.Α. ΧΩΡΑ ΠΡΟΟΡΙΣΜΟΥ Ή ΠΑΡΑΜΟΝΗΣ 5.Β. ΠΑΡΑΛΗΠΤΗΣ 6. ΚΡΑΤΟΣ ΜΕΛΟΣ ΠΡΟΕΛΕΥΣΗΣ 7. ΠΕΡΙΓΡΑΦΗ ΣΥΜΦΩΝΑ ΜΕ ΤΟ ΠΑΡΑΡΤΗΜΑ ΤΟΥ ΚΑΝΟΝΙΣΜΟΥ (ΕΟΚ) αριθ. 3911/92 ΚΑΤΗΓΟΡΙΑ ΤΟΥ (ΤΩΝ) ΠΟΛΙΤΙΣΤΙΚΟΥ(-ΩΝ) ΑΓΑΘΟΥ(-ΩΝ) 8. ΠΕΡΙΓΡΑΦΗ ΤΟΥ (ΤΩΝ) ΠΟΛΙΤΙΣΤΙΚΟΥ(-ΩΝ) ΑΓΑΘΟΥ(-ΩΝ) 9. ΚΩΔΙΚΟΣ ΕΜΠΟΡΕΥΜΑΤΩΝ  10. ΜΑΖΑ   Εάν ο χώρος δεν είναι αρκετός, μπορούν να χρησιμοποιηθούν ένα ή περισσότερα συμπληρωματικά φύλλα σε τρία αντίτυπα για τα στοιχεία των τετραγωνιδίων 8 έως 18. Βλέπε σημείωση στο τετραγωνίδιο 23. 11. ΑΞΙΑ ΚΑΤ' ΕΚΤΙΜΗΣΗ   Κριτήρια εξακρίβωσης που πρέπει να ληφθούν υπόψη 12. ΔΙΑΣΤΑΣΕΙΣ 13. ΤΙΤΛΟΣ Ή ΘΕΜΑ 14. ΗΜΕΡΟΜΗΝΙΕΣ 15. ΑΛΛΑ ΧΑΡΑΚΤΗΡΙΣΤΙΚΑ                 16. ΔΗΜΙΟΥΡΓΟΣ, ΕΠΟΧΗ Ή ΕΡΓΑΣΤΗΡΙΟ 17. ΥΛΙΚΟ Ή ΜΕΘΟΔΟΣ       18. ΕΠΙΣΥΝΑΠΤΟΜΕΝΑ ΕΓΓΡΑΦΑ / ΣΥΓΚΕΚΡΙΜΕΝΑ ΣΤΟΙΧΕΙΑ ΕΞΑΚΡΙΒΩΣΗΣ ΤΗΣ ΤΑΥΤΟΤΗΤΑΣ Φωτογραφία  Κατάλογος  Σφραγίδες  Βιβλιογραφία  Ευρετήριο  19. Β. ΘΕΩΡΗΣΗ ΤΟΥ ΑΡΜΟΔΙΟΥ ΤΕΛΩΝΕΙΟΥ Τελωνείο: ΑΔΕ αριθ.:  Κράτος μέλος:  Υπογραφή και σφραγίδα της 20. Υπογραφή και σφραγίδα του οργανισμού έκδοσης:  Τόπος και ημερομηνία:    ΑΝΤΙΤΥΠΟ ΓΙΑ ΤΟ ΤΕΛΩΝΕΙΟ ΕΚΤΕΛΩΝΙΣΜΟΥ  21. ΦΩΤΟΓΡΑΦΙΑ ΤΟΥ ΠΟΛΙΤΙΣΤΙΚΟΥ ΑΓΑΘΟΥ:  Τουλάχιστον 8 x 12 cm  22. ΤΕΛΩΝΕΙΟ ΕΞΟΔΟΥ:  Σφραγίδα:  23. Αυτό το έντυπο συνοδεύεται από . . . συμπληρωματικά φύλλα Σημείωση:  Κατά τη συμπλήρωση του σημείου 8 και, ενδεχομένως, των αντιστοιχούντων συμπληρωματικών φύλλων σε αυτό, οι αρμόδιες αρχές οφείλουν να διαγράψουν επιμελώς το μη χρησιμοποιημένο χώρο.